Pielikums Olaines novada pašvaldības domes 2025.gada 4.aprīļa ārkārtas sēdes lēmumam (4.prot., 3.p.)

Bieži sastopamo derīgo izrakteņu ieguves atļaujas Nr.1/2025 1.pielikums Olaines novada pašvaldības domes 2025.gada 29.janvāra sēdes lēmumam (1.prot., 16.p.) aizstāts jaunā redakcijā ar Olaines novada pašvaldības domes 2025.gada 4.aprīļa ārkārtas sēdes lēmumu (4.prot., 3.p.)

**1.pielikums**

Bieži sastopamo derīgo izrakteņu ieguves atļaujai Nr. 1/2025

1.lapa

**ZEMES DZĪĻU IZMANTOŠANAS NOSACĪJUMI**

1. Bieži sastopamo derīgo izrakteņu ieguves atļauja Nr.1/2025 (turpmāk – atļauja) izsniegta SIA “BLACKTOP”, reģ. Nr. 40203549336 (turpmāk – Adresāts), pamatojoties uz likuma “Par zemes dzīlēm” 4. panta piekto daļu.
2. Atļauja dod tiesības Adresātam veikt smilts ieguvi derīgo izrakteņu atradnē “Mazgailīši” (turpmāk tekstā – atradne), kas atrodas Olaines pagastā, Olaines novadā, nekustamajā īpašumā ar kadastra Nr.8080 009 0006, zemes vienībā ar kadastra apzīmējumu 8080 009 0231.
3. Derīgo izrakteņu atradnes “Mazgailīši” atļaujas/licences laukuma izvietojuma robežas (robežpunktu koordinātas LKS-92 sistēmā) norādītas atļaujas 2.pielikumā.
4. Derīgo izrakteņu ieguves limits norādīts atļaujas 3.pielikumā.
5. Pirms derīgo izrakteņu ieguves izstrādāt un saskaņot Valsts vides dienestā (turpmāk – VVD) atbilstoši Ministru kabineta 2012. gada 21. augusta noteikumos Nr. 570 "Derīgo izrakteņu ieguves kārtība" (turpmāk - MK noteikumi Nr.570) noteiktajām prasībām derīgo izrakteņu ieguves projektu (turpmāk – projekts).
6. Izstrādājot projektu, ievērot:
	1. Olaines novada domes 2022.gada 27.aprīļa saistošo noteikumu Nr.SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN10/2022) Teritorijas izmantošanas un apbūves noteikumu 3.5.3.sadaļas 75.punkta 75.1. apakšpunkta prasības - derīgo izrakteņu ieguves vietas nav atļautas tuvāk par 200 m no esošas dzīvojamās vai publiskās apbūves ēkas, izņemot gadījumu, ja saņemts nekustamā īpašuma, kas atrodas noteiktajā attālumā, īpašnieka vai tiesiskā valdītāja rakstveida saskaņojums un 75.2. apakšpunkta prasības – derīgo izrakteņu ieguves vietas nav atļautas tuvāk par 50 m no apkārtējās zemes vienības robežas, izņemot, ja saņemts zemes vienības īpašnieka vai tiesiskā valdītāja rakstveida saskaņojums;
	2. atbilstoši MK noteikumu Nr.570 87.punktam pašvaldība saskaņo rekultivācijas veidu - sagatavot izmantošanai lauksaimniecībā (Atbilstoši Olaines novada domes 2022.gada 27.aprīļa saistošajiem noteikumiem Nr.SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” (4.2 redakcija SN10/2022) (turpmāk – Plānojums) nekustamā īpašuma “Mazgailīši” (kadastra Nr. 8080 009 0006) zemes vienības ar kadastra apzīmējumu 8080 009 0231 (turpmāk – Zemes vienība) plānotā (atļautā) izmantošana – lauksaimniecības teritorija (L1), teritorijas galvenais izmantošanas veids - Lauksaimnieciska izmantošana (22001));
	3. atbilstoši MK noteikumu Nr.570 86.¹ punktam - rekultivāciju veikt vienlaikus ar derīgo izrakteņu ieguvi.
7. Pirms derīgo izrakteņu ieguves projekta iesniegšanas saskaņošanai ar Valsts vides dienestu iesniegt to saskaņošanai ar Olaines novada pašvaldību (turpmāk – Pašvaldība).

**1.pielikums**

Bieži sastopamo derīgo izrakteņu ieguves atļaujai Nr. 1/2025

2.lapa

1. Pirms projekta izstrādes un iesniegšanas VVD:
	1. izstrādāt un saskaņot ar Pašvaldību un VVD detalizētu pētījumu par putekļu izdalīšanos un putekļu izplatību dzīvojamo māju tuvumā, modulēt putekļu izplatību pirms izstrādes uzsākšanas un izstrādes laikā. Izstrādāt putekļu izplatību mazinošu pasākumu plānu, lai mazinātu negatīvo ietekmi uz vidi un iedzīvotājiem;
	2. izstrādāt un saskaņot ar Pašvaldību un VVD detalizētu hidroģeoloģisko pētījumu par iespējamo ietekmi uz gruntsūdeņiem tuvumā esošajai un plānotajai dzīvojamai apbūvei, kurai nav paredzēts ierīkot centralizētas ūdensapgādes un kanalizācijas sistēmas, iekļaujot tajā rīcības plānu ūdensapgādes nodrošināšanai, tajā skaitā, paredzot rīcības plānu efektīvai abpusējai komunikācijai ar Iedzīvotājiem un Pašvaldību, nosakot ūdensapgādes traucējumu konstatēšanas kārtību un kritērijus;
	3. noslēgt līgumu ar Pašvaldību par Pašvaldības autoceļa CA009 Rīgas apvedceļš-Birznieki-Jaunolaine asfaltēšanu līdz valsts autoceļam A5 (pk. 15+00 līdz 30+20) (turpmāk - Pašvaldības autoceļš) par derīgo izrakteņu ieguvēja finanšu līdzekļiem saskaņā ar Pašvaldības izstrādāto tehnisko būvprojektu;
	4. noslēgt līgumu ar Pašvaldību par pašvaldības autoceļa izmantošanas kārtību, uzturēšanu un remontu tā bojāšanas gadījumā.
2. Derīgo izrakteņu ieguve veicama ievērojot:
	1. likuma “Par zemes dzīlēm”, Aizsargjoslu likuma, Ministru kabineta – 2004.gada 13.jūlija noteikumu Nr.597 “Trokšņa novērtēšanas un pārvaldības kārtība”, 2006.gada 21.februāra noteikumu Nr.150 “Darba aizsardzības prasības derīgo izrakteņu ieguvē”, 2011.gada 6.septembra noteikumu Nr.696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība, kā arī publiskas personas zemes iznomāšanas kārtība zemes dzīļu izmantošanai” un 2012.gada 21.septembra noteikumus Nr.570 “Derīgo izrakteņu ieguves kārtība” (turpmāk – MK noteikumi Nr.570) nosacījumus;
	2. atļaujas nosacījumus;
	3. citas prasības derīgā izrakteņa ieguvē, kuras ir noteiktas vai var tikt noteiktas Latvijas Republikas likumos un normatīvajos aktos atļaujas darbības laikā.
3. Pirms derīgo izrakteņu ieguves darbu uzsākšanas:
	1. nodrošināt informatīvā stenda uzstādīšanu, kurā norādīt atradnes nosaukumu un informāciju par Adresātu. Informatīvo stendu saglabāt visu atļaujas darbības laiku;
	2. lai nepieļautu nesankcionētu derīgā materiāla izvešanu, uzstādīt fiksējamo (slēdzamo) barjeru;
	3. noteikt atbildīgo darbinieku par ieguves darbu norisi un iegūto derīgo izrakteņu apjoma uzskaiti;
	4. ņemot vērā atļaujas 2.pielikumā norādītās koordinātas, nospraust dabā ieguves limita laukuma robežas atbilstoši MK noteikumu Nr.570 53. un 54.punkta prasībām. Robežzīmes saglabāt līdz ieguves darbu beigām.
4. Veicot derīgo izrakteņu ieguvi nodrošināt:
	1. Atļaujas/licences laukuma sagatavošanu un derīgo izrakteņu ieguvi atbilstoši projekta nosacījumiem;
	2. faktiski iegūto (atdalīto no dabiskās vides) derīgo izrakteņu apjoma uzskaiti atbilstoši MK noteikumos Nr.570 66.-68.punktā noteiktajām prasībām.
	3. atlikušo derīgo izrakteņu krājumu pārrēķinu MK noteikumu Nr.570 74.punktā noteiktajos gadījumos. Pārskatu par atlikušo derīgo izrakteņu krājumu pārrēķinu iesniegt valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs” aprēķināto krājumu akceptēšanai;

**1.pielikums**

Bieži sastopamo derīgo izrakteņu ieguves atļaujai Nr. 1/2025

3.lapa

* 1. derīgo izrakteņu ieguves vietas konservācijas pasākumus, ja derīgo izrakteņu ieguves darbi tiek pārtraukti MK noteikumu Nr.570 83.1 punktā noteiktajos gadījumos;
	2. derīgo izrakteņu ieguves vietas rekultivāciju atbilstoši saskaņotajam rekultivācijas veidam un derīgo izrakteņu ieguves projekta nosacījumiem;
	3. tādu darbu vietu plānojumu, konstrukciju, aprīkojumu, komplektāciju, izmantošanu un uzturēšanu, lai nodarbinātie varētu veikt darba pienākumus, neapdraudot savu vai citu nodarbināto drošību un veselību.
1. Veicot zemes dzīļu izmantošanu:
	1. nepieļaut vides piesārņojumu;
	2. apsaimniekot derīgo izrakteņu ieguves laikā radušos sadzīves atkritumus, slēdzot līgumu ar sadzīves atkritumu savākšanas un pārvadāšanas uzņēmumu;
	3. veikt pasākumus, lai tehnikas darbības laikā netiktu pārsniegtas trokšņu emisiju pieļaujamās vērtības;
	4. nepieļaut piesārņojošo vielu (arī naftas produktu) noplūdi apkārtējā vidē;
	5. veikt putekļu lokalizāciju derīgo izrakteņu ieguves un transportēšanas laikā.
2. Saskaņā ar likumā “Dabas resursu nodokļa likums” noteikto kārtību un nodokļu likmēm, aprēķināt un maksāt nodokļus par faktiski iegūto (atdalīto no dabiskās vides) smilts apjomu.
3. Informāciju par aprēķināto nodokli pamatot ar derīgo izrakteņu ieguves apjoma uzskaites dokumentiem.
4. Atļaujas adresātam ir tiesības ierosināt pārskatīt atļaujā norādītos nosacījumus, ja zemes dzīļu izmantošanas gaitā atklājas apstākļi, kas atšķiras no atļaujā norādītajiem.
5. Atļaujas adresātam ir pienākumi:
	1. ja mainās zemesgabala īpašnieks, kurā atrodas derīgo izrakteņu ieguve (izvietots licences laukums), vai tiek izbeigts (lauzts) zemes nomas līgums, Adresātam par to 10 dienu laikā jāziņo Pašvaldībai;
	2. ja paredzētas jebkuras izmaiņas un papildinājumi projektā, kas var radīt izmaiņas derīgo izrakteņu ieguves tehnoloģiskajā procesā un vides aizsardzības jomā, sagatavot projekta grozījumus un iesniegt VVD saskaņošanai;
	3. līdz katra nākošā kalendārā gada 1.februārim VVD iesniegt pārskatu par derīgo izrakteņu ieguvi iepriekšējā gadā;
	4. uzrādīt atļauju un sniegt visu nepieciešamo informāciju tām valsts institūcijām, kurām ir tiesības pārraudzīt un kontrolēt darbību zemes dzīļu izmantošanā, kā arī palīdzēt attiecīgo institūciju pārstāvjiem veikt pārraudzību un kontroli;
	5. segt izdevumus, kas saistīti ar visu darbībai izmantoto būvju, iekārtu un aprīkojuma likvidāciju pēc zemes dzīļu izmantošanas darbu izbeigšanas.
6. Adresātam derīgo izrakteņu ieguve licences laukumā var tikt ierobežota vai apturēta, kā arī atļauja atcelta likuma “Par zemes dzīlēm” 16.pantā noteiktajos gadījumos un noteiktajā kārtībā.
7. Adresāts ir atbildīgs par videi nodarītajiem kaitējumiem atradnes izstrādes un rekultivācijas gaitā. Adresātam nekavējoties jānovērš videi nodarītais kaitējums vai arī tas jāatlīdzina, ja kaitējumu novērst nav iespējams.

 Domes priekšsēdētājs A.Bergs